**VEDTEKTER FOR FANA GÅRDS- OG FRILUFTSBARNEHAGE**

1. **EIERFORHOLD**

Fana Gårds- og Friluftsbarnehage eies og drives av Eivind Aase og Børre Jensen. Barnehagen drives i samsvar med ”Lov om barnehager” og de til enhver tid gjeldende forskrifter, retningslinjer, virksomhetsplan og årsplan.

1. **FORMÅL:**

Formålet er å gi barna:

- gode utviklings- og aktivitetsmuligheter i nær forståelse og samarbeid med barnas hjem.

- samvær med husdyrene på gården og dyrking av planter og vekster.

- muligheter til lek og utfoldelse i fri natur.

- positive opplevelser fra gårds-, natur- og kulturbesøk.

Barnehagen skal hjelpe til med å gi barna en oppdragelse i samsvar med kristne grunnverdier.

Både privat personer og bedrifter kan kjøpe barnehageplass(er) i barnehagen.

1. **FORELDRERÅD**

Foreldrerådet skal bestå av alle foreldre eller foresatte til barna i barnehagen.

Det skal velges en leder for foreldrerådet og nestleder. I tillegg bør det velges to vararepresentanter. Det skal også velges to representanter til samarbeidsutvalget.

Foreldrerådet skal fremme samarbeidet mellom hjemmene og barnehagen.

1. **SAMARBEIDSUTVALGET**

Samarbeidsutvalget består av foreldre/foresatte, ansatte og eier.

Sammensetning:

2 representanter fra foreldrene

2 representanter fra de ansatte

2 representanter fra eiere kan møte

Styrer (møte, tale og forslagsrett)

Foreldrenes og de ansattes representanter velges for et år.

Det skal velges en leder for samarbeidsutvalget.

Eiers, eller dennes representant sin funksjonstid fastsettes av eier.

Samarbeidsutvalget gjør vedtak i møte. Møtene holdes når medlemmene av samarbeidsutvalget finner det nødvendig.

I samarbeidsutvalget har hver representant en stemme. Ved stemmelikhet har leder dobbelstemme.

Samarbeidsutvalget skal kunne uttale seg om saker som er viktig for barnehagedriften.

Samarbeidsutvalget skal også fungere som et samarbeidsorgan mellom foreldre eller foresatte, eier og ansatte.

Foreldre eller foresatte som overtrer vedtektene, skal første gang gis en skriftlig advarsel av eier/styrer. Ved gjentatte overtredelser, eller hvis overtredelsen er særlig grov, kan eier/styrer heve plassen med umiddelbar virkning.

1. **EIERS MYNDIGHET OG PLIKTER**

Eier og styrer foretar ansettelse av personalet, og utarbeider deres arbeidsinstruks.

Styrer foretar opptak av barn i samarbeid med eier.

Eier fører økonomien og er økonomisk ansvarlig.

1. **TAUSHETSPLIKT**

Enhver som gjennom sitt arbeid med barnehagen får kjennskap til forhold vedrørende barn/hjem, har taushetsplikt. Se forvaltningsloven § 13.13 a-f.

1. **AREALUTNYTTELSE**

Barnehagens norm for netto arealutnytting er 3,5 kvm leke og oppholdsareal pr. barn over 3 år og 5,0 for barn under 3 år. Fjøset har et nettoareal på ca. 80 kvm som barna kommer til å bruke.

Utearealet er ca. 4 dekar. I tillegg har man natur og skogsområde som barnehagen ligger i. Barnehagen disponerer 5 mål tomt i dalen bak barnehagen som er gjerdet inn.

1. **FORELDREBETALING**

Prisen for barnehageplass fastsettes av stortingets årlige budsjett.

Søskenmoderasjon: Søskenmoderasjoner er omtalt i forskrift om foreldrebetaling i barnehager § 3 Moderasjoner.

Betalingen skjer den 12. hver måned og betales for 11 måneder pr. år. Betalingen påløper også for ubenyttet plass, dersom denne ikke er sagt opp med 2 måneders varsel. Betaling for kost kommer i tillegg.

**9. OPPTAK**

Barnehagen er åpen for barn i alderen 0-6 år.

Opptaket vil bli gjort ut ifra følgende kriterier:

a) Barn med funksjonshemninger knyttet til § 13 i Lov om barnehager

b) Barn som omfattes av §§ 4-4 annet og fjerde ledd og 4-12 i Lov om barnevernstjenester.

c) Barn av

i. enslige forsørgere som mottar overgangsstønad og som er under utdanning/arbeid

ii. foreldre som pga. alvorlig sykdom/funksjonshemning mottar

rehabiliteringspenger, tidsbegrenset uførestønad, hjelpestønad eller

grunnstøtte. Krav til dokumentasjon: Kopi av vedtak fra trygdekontoret gjeldende for et eller flere av stønadsordningene.

iii. foreldre som mottar introduksjonsstønad etter Lov om introduksjonsordning

for nyankomne innvandrere. Krav til dokumentasjon: Skriftlig bekreftelse

fra MOKS.

d) Barn til ansatte i Fana gårds- og friluftsbarnhage

e) Søsken av barn som går i Fana gårds- og friluftsbarnhage

f) Nummerert venteliste med ansiennitetsdato fra søkerdato.

Opptakskretsen til barnehagen er Bergen og omeng.

**10. OPPTAK**

Barnehagen har felles opptak med barnehagene til Bergen kommune.

**11. OPPSIGELSE**

Barnehageplassen kan sies opp med en gjensidig oppsigelsesfrist på 2 måneder.

For å unngå at barn slutter i perioden 1. juni til 30. juli kan ikke plassen sies opp i tiden fra 1. april til 31.mai.

Barna må slutte i barnehagen ved 1 måneds uteblitt betaling av oppholdsavgiften.

Oppsigelsen må være skriftlig og gjelder fra den første i følgende måned.

**12. ÅPNINGSTIDER**

Barnehagen er åpen fra 07.00 til kl. 16.30 mandag til fredag.

Barnehageåret går fra den 1. august til 31. juli

Barna skal i løpet av barnehageåret ha minst fem uker ferie fra barnehagen:

3 uker sammenhengende (primært i sommermånedene) + 4 planleggingsdager + barnehagen er stengt i romjulen og påsken.

Barna som skal over i skolen slutter den 31. juli, må ha avviklet sin ferie innen denne tiden.

**13. SYKDOM**

Syke barn skal ikke oppholde seg i barnehagen.

Styrer kan stenge barnehagen ved smittsomme sykdommer, for evt. utføre nødvendige tiltak.

Ved eventuelle ulykker, vil de ansatte sørge for å bringe den/de forulykkede til lege for nærmere undersøkelse og evt. behandling. Kostnader ved undersøkelse/behandling betales av foreldre/foresatte.

**14. FORSIKRING**

Barnehagen forplikter seg til å tegne forsikring for ulykker og skader for barna som skjer i barnehagens åpningstid.

**15. ANDRE OPPLYSNINGER**

Disse vedtektene gjøres gjeldene fra 01.12.15

Intern-kontroll: Barnehagen følger gjeldende regler for internkontrollsystem. Internkontrollforskriften finnes på *www.lovdata.no*

Vedtektene er vedtatt av eier. Endring av vedtekter skjer etter uttalelse fra samarbeidsutvalget.